als_Latn dik_Latn ron_Latn
Në një deklaratë për “Botapress”, Valon Murtezaj nuk përjashton faktin se vonesat e deritanishme për krijimin e institucioneve të reja të dala pas zgjedhjeve të 8 qershorit, janë rezultat I papjekurisë politike.
Lirie Hajdari-Botapress 6 shtator 2014
Në kohën kur Kosova gjendet para procesve të rëndësishme integruese, institucionet e saj janë jofunksionale tash e pesë muaj. Kjo gjendje padyshim se reflekton në zvarritjen e integrimeve që Kosova ka synim parësor. Një situatë tillë “amullie” ndikon negativisht në të gjitha fushat, përfshirë këtu zhvillimet politike, zhvillimin ekonomik, që janë bazamenti i qëndrueshmërisë së një shteti, fusha këto që ndërlidhen edhe me aspektin e integrimit.
Kriza politike në vend reflekton edhe në procesin e liberalizimit të vizave, derisa Kosova edhe më tutje mbetet një vend i izoluar pikërisht për shkak te neglizhencës së vazhdueshme të institucioneve tona. Se gjendja aktuale në vend ndikon edhe në procesin e liberalizimit të vizave e konfirmon edhe njohësi I zhvillimeve politike Valon Murtezaj. Në një deklaratë për “Botapress”, Murtezaj nuk përjashton faktin se vonesat e deritanishme për krijimin e institucioneve të reja të dala pas zgjedhjeve të 8 qershorit, janë rezultat I papjekurisë politike.
“Vonesat në krijimin e institucioneve tregojnë papjekurinë politike dhe të kulturës demokratike. Në demokracinë parlamentare votat në parlament janë përcaktuese për krijimin e institucioneve”, tha Murtezaj për “Botapress”. Ai është I vetëdijshëm me vonesat në krijimin e instituiconeve të Kosovës padyshim se shkakton vonesa edhe në çështjen e liberalizimit të vizave për Kosovën. “ Gjithçka lidhet me institucionet, pra edhe procesi i integrimeve europiane, dhe liberalizimit të vizave”, u shpreh Murtezaj për “Botapress”.
als_Latn zsm_Latn als_Latn als_Latn als_Latn